
Кескәйҙәр башҡорт төркөмөндә интеграциялы белем биреү эшмәкәрлеге конспекты:
Тема: « Сыйырсыҡҡа оя төҙөү »







Үтәне тәрбиәсе: Рәхимова Л.Р.

Белем биреү өлкәһе:
"Телмәр үҫтереү","Танып белеү","Социаль-коммуникатив үҫеш","Конструкциялар төҙөү".
Балаларҙың эшмәкәрлек төрө:
уйын,коммуникатив,хәрәкәтсән.
Бурыстар:
Белем биреү:мнемотаблицаға ҡарап ҡыҫҡаса һүрәтләп һөйләргә өйрәтеү,яҙ миҙгелдәренең билдәләрен хәтерҙә ҡалдырыу,диалогик әңгәмәләшеүҙе нығытыу.
Үҫтереү:-ололарҙың һорауҙарына дөрөҫ яуап биреү,балаларҙың телмәрен үҫтереү,асыҡ итеп яуап биреүҙәренә ирешеү;
-иғтибарҙы,хәтерҙе,күҙаллауҙы,фекерләүҙе үҫтереү;
-арауыҡтағы ориентирҙы үҫтереү.
Тәрбиәләү: 
-ҡоштарға ҡарата һөйөү,һаҡсыл ҡараш тәрбиәләү;
-ярҙам итеү теләге уятыу,тәрбиәләү;
-бер-береңә ярҙам итеп эшләү;
-һиҙгерлек,яуапсыллыҡ хисен тәрбиәләү.
Таратма материал.
-Таҡта
-Мнемотаблица
-Сыйырсыҡ,сыйырсыҡ ояһы һүрәттәре
-Таштар,ағас кубиктар,лего.
Дәрес барышы:
1. Ойоштороу моменты.
Балалар төрлөһө төрлө ерҙә баҫып торалар.Тәрбиәсе балаларҙын кәйефтәрен һораша,һәр береһе менән һаулаша(ҡулды ҡулға һуғып)Килгән ҡунаҡтар менән ҡул болғап сәләмләшеү.Балалар.-Сәләм.
Балаларҙың иғтибарын тышҡа йүнәлтә,һауа торошо тураһында әңгәмәләшеү,йылдын миҙгелен билдәләү.
Мнемотаблица менән эшләү.Шартлы һүрәттәргә ҡарап һөйләү,һорауҙарға яуап биреү.
Балаларҙың яуаптары.-Ҡояш ҡыҙҙыра.
- Боҙбармаҡтар ирей.
- Күләүек барлыҡҡа килә.
- Умырзая сәскә ата.
- Ағастар япраҡ яра башлай.
- Мин яҙ миҙгелен яратам!
Тәрбиәсе.Балалар минең телефонға хәбәр килде,тыңлап ҡарайыҡ әле(Сыйырсыҡтың һайраған тауышын тыңлау)-Балалар бында бер ҡош һайрап беҙгә нимәлер аңлатырға теләй,тыңлап ҡарайым әле яңынан,нимә әйтергә теләй икән?Ул әйтә,"мин дә яҙ миҙгелен белдерүсе ҡош.Тыуған яҡҡа иң беренселәрҙән осоп ҡайтам,ти"Ул беҙгә бер уйын әҙерләп ҡуйған һәм уны беҙ эшләп сыҡһаҡ уның ниндәй ҡош икәнен аңлаясаҡбыҙ(Өҫтәл өҫтөндә киҫәктәргә ҡырҡылған фигураларҙан ҡошто төҙөү)
Тәрбиәсе.-Ниндәй ҡош килеп сыҡты?
Балалар.-Сыйырсыҡ.
Тәрбиәсе.-Эйе,дөрөҫ.Тыңлап ҡарайыҡ әле,ул беҙгә тағы ла нимәлер әйтергә теләй(Сыйырсыҡ тауышын тыңлау)-Балалар сыйырсыҡ тыуған яғына йыраҡтан осоп ҡайтҡан да ул,ләкин уның ояһы юҡ икән,ул һеҙҙән ярҙам итеүҙе һорай,сыйырсыҡ ояһын эшләп биреүҙе,  унда балаларын тәрбиәләп үҫтерергә һәм балалары ҙурайғас урманға йәшәргә китеүен теләй.Ярҙам итәбеҙме сыйырсыҡҡа?Оя төҙөп бирәбеҙме?
Балалар.-Эйе.
Тәрбиәсе балаларға ағас кубиктар,леголар,төрлө төҫтәге таштар таратып бирә,һәм улар ниндәй таратма материал оҡшай, шул материалдар менән сыйырсыҡ ояһын төҙөйҙәр.
Рефлекция.
Тәрбиәсе.-Сыйырсыҡҡа ярҙам итеү оҡшанымы?Нимәһе менән?Нимә нығыраҡ оҡшаны?Ә нимә оҡшаманы?(Һорауҙарға яуап алыу)
